துங்கு முதலாம் அமைச்சரவை

துங்கு முதலாம் அமைச்சரவை அல்லது மலாயாவின் முதலாவது அமைச்சரவை (மலாய்: Kabinet Persekutuan Tanah Melayu 1955; ஆங்கிலம்: First Rahman Cabinet; சீனம்: 第一次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மலாயாவின் முதலாவது அமைச்சரவை ஆகும்.Arkib Negara: Pembentukan Kabinet Pertama Persekutuan Tanah Melayu (in Malay)

மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, இந்த முதலாவது அமைச்சரவை அறிவிக்கப்பட்டது.

1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார். மலேசிய ஆட்சியாளர்களின் ஒப்புதலைப் பெற்ற பின்னர், மலாயாவின் ஐக்கிய இராச்சிய உயர் ஆணையர் டொனால்டு மெக்லவரி அவர்களால் அந்தப் புதிய அமைச்சரவை; 4 ஆகஸ்டு 1955 அன்று கார்கோசா செரி நெகாராவில் இருந்து அறிவிக்கப்பட்டது.

அமைச்சரவை உறுப்பினர்கள் 9 ஆகஸ்டு 1955 அன்று பதவியேற்றனர். இது மலேசியாவில் அமைக்கப்பட்ட முதல் அமைச்சரவை ஆகும்.

பொது

இந்த அமைச்சரவையின் பதவிப் பிரமாணத்தில்; முதன்முறையாக பெரும்பான்மையான மலாயா மக்களால் நேரடியாகத் தேர்வு செய்யப்பட்டவர்களே பதவி ஏற்றனர். அத்துடன் இந்த அமைச்சரவைதான், பிரித்தானிய பாதுகாப்பின் கீழ் பதவி வகித்த கடைசி அமைச்சரவையும் ஆகும்.

மலாயா அரசாங்கத்தின் தலைமைச் செயலாளர், மலாயா நிதிச் செயலாளர், மலாயா சட்டத்துறை அமைச்சர் மற்றும் மலாயா வெளியுறவு அமைச்சர் ஆகிய நான்கு அமைச்சர்கள் மட்டுமே மலாயாவின் ஐக்கிய இராச்சிய உயர் ஆணையரால் நியமிக்கப்பட்டனர். அந்தப் பதவிகளை பிரித்தானிய அதிகாரிகள் வழிநடத்தினர்.

1957-ஆம் ஆண்டு ஆகஸ்டு 31-ஆம் தேதி மலாயா விடுதலை பெற்ற பிறகு இந்த அமைச்சரவை தொடர்ந்தது. இருப்பினும் விடுதலைக்குப் பிறகு புதிய துறைகள் இணைக்கப்பட்டு; கூடுதலாக சில மாற்றங்களும் செய்யப்பட்டன. 1959 ஆகஸ்டு 19-ஆம் தேதி இந்த முதலாவது அமைச்சரவை கலைக்கப்பட்டது.

மலாயா கூட்டமைப்பின் முதலாம் அமைச்சரவை

800px|border|center|thumb|1955-ஆம் ஆண்டு மலாயா கூட்டமைப்பின் அமைச்சரவை உறுப்பினர்கள்: அமர்ந்திருப்பவர்கள் இடமிருந்து வலமாக: சி.ஜே. தோமஸ் (நிதிச் செயலாளர்), எச்.எஸ். லீ (போக்குவரத்து அமைச்சர்), துங்கு அப்துல் ரகுமான் (முதல்வர் மற்றும் உள்துறை அமைச்சர்), டொனால்டு மெக்லவரி (உயர் ஆணையர்), டி.ஜே. வாதர்சன் (தலைமைச் செயலாளர்), ஜே.பி. கோகன் (சட்டத்துறை), டாக்டர். இசுமாயில் அப்துல் ரகுமான் (இயற்கை வள அமைச்சர்). இடமிருந்து வலமாக நிற்பவர்கள்: பகமான் சம்சுதீன் (உள்துறை துணை அமைச்சர்), அப்துல் ரசாக் உசேன் (கல்வி அமைச்சர்), ஓ.ஜே. சுபென்சர் (பொருளாதாரச் செயலாளர்), அப்துல் அசீஸ் இசாக் (விவசாய அமைச்சர்), ஏ.எச்.பி. அம்ப்ரி (பாதுகாப்பு செயலாளர்), சுலைமான் அப்துல் ரகுமான் (உள்ளாட்சி, வீட்டுவசதி மற்றும் நகர திட்டமிடல் அமைச்சர்), துன் வீ. தி. சம்பந்தன் (தொழிலாளர் அமைச்சர்), சர்டோன் சுபிர் (பணித்துறை அமைச்சர்), லியோங் இயூ கோ (சுகாதார அமைச்சர்), ஓங் யோக் லின் (தொடர்பு, தொலைத்தொடர்பு மற்றும் அஞ்சல் துறை அமைச்சர்), ஏ.எஸ்.எச். கெம்ப் (மாநிலச் செயலாளர்), டூ சூன் இங் (கல்வி துணை அமைச்சர்)

முதல் நடுவண் அமைச்சரவை

மலாயாவின் முதல் நடுவண் அமைச்சரவை 1955 ஆகஸ்டு 1-ஆம் தேதி அமைக்கப்பட்டது; பின்வரும் அமைச்சர்களைக் கொண்டிருந்தது:Malaysia, National Archives of. (n.d.). 1955 Cabinet Arkib Negara: Mesyuarat Kali Pertama Kabinet Merdeka (in Malay)

1955 ஆகஸ்டு 1-ஆம் தேதி அமைக்கப்பட்ட அமைச்சரவை
 பதவிபெயர்கட்சிதொகுதிமுதல்வர்உள்துறை அமைச்சுதுங்கு அப்துல் ரகுமான்அம்னோசுங்கை மூடாகல்வி அமைச்சர்அப்துல் ரசாக் உசேன்அம்னோசெமந்தான்பகாங்இயற்கை வள அமைச்சர்இசுமாயில் அப்துல் ரகுமான்அம்னோஜொகூர் தீமோர்போக்குவரத்து அமைச்சர்துன் எச். எஸ். லீமசீசபரிந்துரைவிவசாயம் மீன்வளத்துறை அமைச்சர்அப்துல் அசீஸ் இசாக்அம்னோசிலாங்கூர் பாராட்சுகாதார அமைச்சர்லியோங் இயூ கோமசீச ஈப்போ மெங்லெம்புபொதுப்பணி அமைச்சர்சார்டோன் சூபிர்அம்னோசிகாமட்தொழிலாளர் துறை அமைச்சர்வீ. தி. சம்பந்தன்மஇகாகிந்தா உத்தாராஉள்ளாட்சி துறை அமைச்சர்சுலைமான் அப்துல் ரகுமான்அம்னோஜொகூர் பாருதொடர்பு அஞ்சல் துறை அமைச்சர்ஒமார் யோங் யோக் லின்மசீசகோலாலம்பூர் பாராட்

1957-இல் அமைக்கப்பட்ட அமைச்சரவை
1957-ஆம் ஆண்டில் மலேசியா விடுதலை அடைந்தது. அதன் பின்னர் அமைக்கப்பட்ட அமைச்சரவை பின்வரும் அமைச்சர்களைக் கொண்டிருந்தது:
அமைச்சுஅமைச்சர்கட்சிதொகுதிபிரதமர்துங்கு அப்துல் ரகுமான்அம்னோசுங்கை மூடாதுணைப் பிரதமர்அப்துல் ரசாக் உசேன்அம்னோசெமந்தான்பகாங்அமைச்சர்கள்வெளியுறவு அமைச்சர்துங்கு அப்துல் ரகுமான்அம்னோசுங்கை மூடாகல்வி அமைச்சர்கிர் ஜொகாரிஅம்னோகெடா தெங்காதற்காப்பு அமைச்சர்அப்துல் ரசாக் உசேன்அம்னோசெமந்தான்பகாங்உள்துறை அமைச்சர் சுலைமான் அப்துல் ரகுமான்  அம்னோ ஜொகூர் பாரு நிதி அமைச்சர் துன் எச். எஸ். லீ மசீசபரிந்துரை இயற்கை வளங்கள் அமைச்சர் பகமான் சம்சுடின் அம்னோ தெலுகான்சன் போக்குவரத்து அமைச்சர்  அப்துல் ரகுமான் தாலிப் அம்னோ பகாங் தீமோர் வேளாண் கூட்டுறவு துறை அமைச்சர் அப்துல் அசீஸ் இசாக்  அம்னோ சிலாங்கூர் பாராட் சுகாதார அமைச்சர் வீ. தி. சம்பந்தன்மஇகாகிந்தா உத்தாரா பொதுப்பணி அமைச்சர்  சார்டோன் சூபிர்  அம்னோ சிகாமட் தொழிலாளர் துறை அமைச்சர்  ஒமார் யோங் யோக் லின் மசீசகோலாலம்பூர் பாராட்வர்த்தகம் தொழில்துறை அமைச்சர் டான் சியூ சின்மசீச மத்திய மலாக்கா

மேலும் காண்க

 மலேசியப் பொதுத் தேர்தல்
 மக்களவை (மலேசியா)
 மலேசியப் பொதுத் தேர்தல், 2008
 மலேசியப் பொதுத் தேர்தல், 2013
 மலேசியப் பொதுத் தேர்தல், 2018
 மலேசியப் பொதுத் தேர்தல், 2022
 மலேசிய அமைச்சரவைகளின் பட்டியல்

மேற்கோள்கள்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல்
பகுப்பு:மலேசிய நாடாளுமன்றம்